**“МОНГОЛ УЛСЫН ХӨГЖЛИЙН 2024 ОНЫ ТӨЛӨВЛӨГӨӨ**

**БАТЛАХ ТУХАЙ” УЛСЫН ИХ ХУРЛЫН ТОГТООЛЫН**

**ТӨСЛИЙН ТАНДАН СУДАЛГААНЫ ТАЙЛАН**

Хууль тогтоомжийн тухай хуулийн 13 дугаар зүйл, Засгийн газрын 2016 оны 59 дүгээр тогтоолын 1 дүгээр хавсралтаар батлагдсан “Хууль тогтоомжийн хэрэгцээ, шаардлагыг урьдчилан тандан судлах аргачлал”-ын дагуу “Монгол Улсын хөгжлийн 2024 оны төлөвлөгөөг батлах тухай” Улсын Их Хурлын тогтоолын төслийн хэрэгцээ, шаардлагыг урьдчилан тандан судалсан судалгааг хийж гүйцэтгэлээ.

# Нэг. Тавигдаж буй асуудал, түүнд хийсэн дүн шинжилгээ

*Асуудлыг тодорхойлж, шийдвэрлэх гэж байгаа асуудлын эрх зүйн зохицуулалт, мөн чанар, цар хүрээ*

Монгол Улсын Үндсэн хуулийн Хорин тавдугаар зүйлийн 1 дэх хэсгийн 7 дахь заалтад “Хөгжлийн бодлого, төлөвлөлт тогтвортой байна” гэж заасныг хэрэгжүүлэх хүрээнд Хөгжлийн бодлого, төлөвлөлт, түүний удирдлагын тухай хуулийн 9 дүгээр зүйлийн 9.3 дахь хэсэгт заасны дагуу Засгийн газар Монгол Улсын урт хугацааны хөгжлийн бодлого, Хөгжлийн зорилтот хөтөлбөр, Монгол Улсыг хөгжүүлэх таван жилийн үндсэн чиглэл, Засгийн газрын үйл ажиллагааны хөтөлбөр, Улсын хөгжлийн жилийн төлөвлөгөөний төслийг боловсруулж хуульд заасан хугацаанд Улсын Их Хуралд өргөн мэдүүлэх бүрэн эрхтэй.

*Асуудлаар эрх, хууль ёсны ашиг сонирхол нь хөндөгдөж байгаа нийгмийн бүлэг, иргэд, аж ахуйн нэгж, байгууллага, бусад этгээд*

Монгол Улсын нийгэм, эдийн засагт тулгамдаад буй хөгжлийг хязгаарлагч асуудлууд нь Монгол Улсын нийт иргэд, аж ахуйн нэгж бүгдэд нөлөө үзүүлэхээр байна.

*Асуудал үүссэн шалтгаан, нөхцөл*

 Эдийн засаг, нийгмийн салбаруудаар нөхцөл байдлын дүн шинжилгээ хийж, тулгамдаж буй асуудлыг тодорхойлон тэргүүлэх чиглэлийг тодорхойлсон болно.

# Хоёр. Асуудлыг шийдвэрлэх зорилго

Монгол Улсын хөгжлийн 2024 оны төлөвлөгөө нь “Алсын хараа-2050” Монгол Улсын урт хугацааны хөгжлийн бодлогын хүрээнд өрхийн орлого нэмэгдүүлэхийг гол зорилгоо болгон нийгэм, эдийн засаг, байгаль орчинд тулгамдаж буй асуудал, хэрэгжүүлэх ажлын хэрэгцээ шаардлагыг харгалзан 1) экспортыг нэмэгдүүлэх, 2) хөрөнгө оруулалтыг нэмэгдүүлэх, 3) хүний хөгжлийн үзүүлэлтийг сайжруулах, 4) аялал жуулчлалыг хөгжүүлэх, 5) хүнсний хангамж, аюулгүй байдлыг сайжруулах, 6) Улаанбаатар хотын түгжрэл, агаарын бохирдлыг бууруулах, 7) засаглалын үзүүлэлтийг сайжруулах, 8) ногоон хөгжлийн үзүүлэлтийг сайжруулах гэсэн 8 бодлогын тэргүүлэх чиглэлийг томьёолсон.

Тогтоолын төслийн бодлогын чиглэл, зорилго, зорилтыг нэгтгэн дараах хүснэгтэд харуулав.

|  |  |  |  |  |
| --- | --- | --- | --- | --- |
| **№** | **Бодлогын чиглэл** | **Зорилго** | **Зорилт** | **Төсөл, арга хэмжээ** |
| 1 | Экспортыг нэмэгдүүлнэ | 4 | 6 | 23 |
| 2 | Хөрөнгө оруулалтыг нэмэгдүүлнэ | 5 | 11 | 49 |
| 3 | Хүний хөгжлийн үзүүлэлтийг сайжруулна | 3 | 11 | 27 |
| 4 | Аялал жуулчлалыг хөгжүүлнэ | 3 | 3 | 29 |
| 5 | Хүнсний хангамж, аюулгүй байдлыг сайжруулна | 1 | 1 | 5 |
| 6 | Улаанбаатар хотын түгжрэл, агаарын бохирдлыг бууруулна | 2 | 7 | 23 |
| 7 | Засаглалын үзүүлэлтийг сайжруулна | 5 | 10 | 20 |
| 8 | Ногоон хөгжлийг дэмжинэ | 1 | 4 | 8 |
| НИЙТ | 24 | 53 | 184 |

# Гурав. Асуудлыг зохицуулах хувилбарууд, тэдгээрийн эерэг болон сөрөг талыг харьцуулсан судалгаа

Засгийн газрын 2016 оны 59 дүгээр тогтоолын 1 дүгээр хавсралтаар батлагдсан “Хууль тогтоомжийн хэрэгцээ, шаардлагыг урьдчилан тандан судлах аргачлал”-ын Тав дахь хэсэгт заасан аргачлалыг баримталж асуудлыг шийдвэрлэх зохицуулалтын хувилбаруудыг дараах байдлаар үнэллээ.

*3.1. Асуудлыг зохицуулах хувилбарууд*

|  |  |  |
| --- | --- | --- |
| **№** | **Зохицуулалтын хувилбарууд** | **Үнэлгээний тайлбар** |
| 1 | “Тэг” хувилбар | Монгол Улсын Үндсэн хуулийн Хорин тавдугаар зүйлийн 1 дэх хэсгийн 7 дахь заалтад “Хөгжлийн бодлого, төлөвлөлт тогтвортой байна” гэж заасныг хэрэгжүүлэх хүрээнд Хөгжлийн бодлого, төлөвлөлт, түүний удирдлагын тухай хуулийн 9 дүгээр зүйлийн 9.3 дахь хэсэгт заасны дагуу Засгийн газар Монгол Улсын урт хугацааны хөгжлийн бодлого, Хөгжлийн зорилтот хөтөлбөр, Монгол Улсыг хөгжүүлэх таван жилийн үндсэн чиглэл, Засгийн газрын үйл ажиллагааны хөтөлбөр, Улсын хөгжлийн жилийн төлөвлөгөөний төслийг боловсруулж хуульд заасан хугацаанд Улсын Их Хуралд өргөн мэдүүлэх бүрэн эрхтэй гэсний дагуу тогтоолын төслийг боловсруулсан.  |
| 2 | Хэвлэл мэдээлэл болон бусад арга хэрэгслээр дамжуулан олон нийтийг соён гэгээрүүлэх | Уг асуудал нь тогтоолын төслөөр шууд зохицуулагдах харилцаа учир тогтоолын төслийг заавал боловсруулах шаардлагатай. |
| 3 | Зах зээлийн механизмаар төрөөс зохицуулалт хийх | Ийм зохицуулалт хийх нь эрх зүйн хувьд үндэслэлгүй болно. |
| 4 | Төрийн санхүүгийн интервенц хийх | Төрөөс санхүүгийн интервенц хийх буюу шууд мөнгөн хэлбэрийн дэмжлэг үзүүлэх аргаар зохицуулах боломжгүй. |
| 5 | Төрийн бус байгууллага, хувийн хэвшлээр тодорхой чиг үүргийг гүйцэтгүүлэх | Ийм зохицуулалт хийх нь эрх зүйн хувьд үндэслэлгүй болно. |
| 6 | Захиргааны шийдвэр гаргах хувилбар | Ийм зохицуулалт хийх нь эрх зүйн хувьд үндэслэлгүй болно. |
| 7 | Хууль тогтоомжийн төсөл боловсруулах | Монгол Улсын Үндсэн хуулийн Хорин тавдугаар зүйлийн 1 дэх хэсгийн 7 дахь заалтад “Хөгжлийн бодлого, төлөвлөлт тогтвортой байна” гэж заасныг хэрэгжүүлэх хүрээнд Хөгжлийн бодлого, төлөвлөлт, түүний удирдлагын тухай хуулийн 9 дүгээр зүйлийн 9.3 дахь хэсэгт заасны дагуу Засгийн газар Монгол Улсын урт хугацааны хөгжлийн бодлого, Хөгжлийн зорилтот хөтөлбөр, Монгол Улсыг хөгжүүлэх таван жилийн үндсэн чиглэл, Засгийн газрын үйл ажиллагааны хөтөлбөр, Улсын хөгжлийн жилийн төлөвлөгөөний төслийг боловсруулж хуульд заасан хугацаанд Улсын Их Хуралд өргөн мэдүүлэх бүрэн эрхтэй гэсний дагуу тогтоолын төслийг боловсруулсан. Иймд тогтоолын төсөл батлах замаар шийдвэрлэх нь зүйтэй байна. |

Холбогдох аргачлалын хүрээнд асуудал зохицуулах хувилбаруудыг тогтоож, эерэг болон сөрөг талыг харьцуулан үзэж, асуудлыг шийдвэрлэх зохицуулалтын хувилбаруудаас 5.1.7-д заасан *“хууль тогтоомжийн төсөл боловсруулах”* хувилбарыг сонгож байна.

*3.2. Тогтоолын төслийн бүтэц, агуулга*

Засгийн газрын 2016 оны 59 дүгээр тогтоолын 1 дүгээр хавсралтаар батлагдсан “Хууль тогтоомжийн хэрэгцээ, шаардлагыг урьдчилан тандан судлах аргачлал”-ын 5.5 дахь хэсэгт заасны дагуу тогтоолын төслийн бүтэц, агуулга, нэмэлт, өөрчлөлт оруулах, шинээр боловсруулах шаардлагатай хууль тогтоомжийг дараах байдлаар томьёолов.

Тогтоолын төсөл нь 5 заалт, 3 хавсралттай байх бөгөөд нэгдүгээр заалтад Монгол Улсын хөгжлийн 2024 онд баримтлах бодлогын тэргүүлэх чиглэлийг нэгдүгээр хавсралтаар, Монгол Улсын хөгжлийн 2024 оны төлөвлөгөөг хоёрдугаар хавсралтаар, Монгол Улсын хөгжлийн 2024 оны төлөвлөгөөний хяналт-шинжилгээ, үнэлгээний үзүүлэлтүүдийг гуравдугаар хавсралтаар батлах тухай, хоёрдугаар заалтад Монгол Улсын хөгжлийн 2024 оны төлөвлөгөөнд туссан улсын төсвөөс санхүүжүүлэх шаардлагатай төсөл, арга хэмжээг Монгол Улсын 2024 оны төсвийн тухай хуульд тусгахыг Монгол Улсын Засгийн газарт даалгах тухай, гуравдугаар заалтад Монгол Улсын хөгжлийн 2024 оны төлөвлөгөөний хэрэгжилтийг 2024 оны 01 дүгээр сарын 01-ний өдрөөс жигд ханган зохион байгуулж, түүний биелэлтийг бүтэн жилээр гаргаж, Улсын Их Хуралд танилцуулахыг Монгол Улсын Засгийн газарт даалгах тухай, дөрөвдүгээр заалтад тогтоолыг хэрэгжүүлж ажиллахыг Монгол Улсын Засгийн газар болон холбогдох бусад байгууллагад үүрэг болгох тухай болон тавдугаар заалтад тогтоолыг дагаж мөрдөх хугацааг тус тус тусгасан.

Тогтоолын төсөл нь “Алсын хараа-2050” Монгол Улсын урт хугацааны хөгжлийн бодлогын хүрээнд “Өрхийн орлого нэмэгдүүлэх”-ийг гол зорилгоо болгон төсвийн ерөнхийлөн захирагчийн, хөтөлбөрийн үр дүн болон төсөл, арга хэмжээ, шалгуур үзүүлэлт, суурь түвшин, зорилтот түвшин, шаардлагатай хөрөнгийн хэмжээ, эх үүсвэр, үндсэн хариуцах байгууллагыг тусгахын хамт жилийн төлөвлөгөөний төсөл, арга хэмжээ нь Монгол Улсын дунд хугацааны хөгжлийн төлөвлөлтийн баримт бичиг болох Монгол Улсыг 2021-2025 онд хөгжүүлэх таван жилийн үндсэн чиглэл болон Засгийн газрын 2020-2024 оны үйл ажиллагааны хөтөлбөртэй хэрхэн уялдаж байгааг тусгасан.

Тогтоолын төсөл нь Монгол Улсын Үндсэн хууль, Монгол Улсын Их Хурлын тухай, Монгол Улсын Засгийн газрын тухай, Хөгжлийн бодлого, төлөвлөлт, түүний удирдлагын тухай, Төсвийн тухай, Хууль тогтоомжийн тухай хууль болон холбогдох бусад хууль тогтоомжтой нийцсэн бөгөөд тогтоолын төсөлтэй холбогдуулан нэмэлт, өөрчлөлт оруулах хууль тогтоомж байхгүй болно.

# Дөрөв. Зохицуулалтын хувилбаруудын үр нөлөө

Энэхүү нөлөөллийг тандан судлахдаа “Хууль тогтоомжийн хэрэгцээ, шаардлагыг урьдчилан тандан судлах аргачлал”-ын 6.2 дахь хэсэгт заасан Хүснэгт 1, 2, 3, 4-т дурдсан суурь асуултуудыг ашигласан бөгөөд хүснэгтийг тус тус хавсаргав.

“Монгол Улсын хөгжлийн 2024 оны төлөвлөгөө батлах тухай” УИХ-ын тогтоолын төсөл нь Монгол Улсын Үндсэн хуульд нийцсэн бөгөөд олон улсын гэрээгээр зохицуулагдахгүй болно.

# Тав. Зохицуулалтын хувилбарын дүгнэлт

Үнэлгээний явцад *“хууль тогтоомжийн төсөл боловсруулах*” хувилбар нь Монгол Улсын Үндсэн хуулийн Хорин тавдугаар зүйлийн 1 дэх хэсгийн 7 дахь заалтад “Хөгжлийн бодлого, төлөвлөлт тогтвортой байна” гэж, Хөгжлийн бодлого, төлөвлөлт, түүний удирдлагын тухай хуулийн 18 дугаар зүйлийн 18.3 дахь хэсэгт “Засгийн газар Улсын хөгжлийн жилийн төлөвлөгөөний төслийг жил бүрийн 05 дугаар сарын 01-ний дотор Улсын Их Хуралд өргөн мэдүүлнэ...” гэж тус тус заасны дагуу эрх зүйн үндэслэлтэй байна.

Тус зохицуулалтын хувилбар нь Монгол Улсын Засгийн газар төр, хувийн хэвшлийн түншлэл, хөрөнгө оруулалтад тулгуурласан эдийн засгийн өсөлтийг эрчимжүүлж, гол нэрийн хүнсний бүтээгдэхүүний дотоодын хэрэгцээг бүрэн хангаж, импортын хамаарлыг багасгах замаар эдийн засгийн суурь зардлыг бууруулж, эдийн засгийн өрсөлдөх чадварыг нэмэгдүүлж, төрийн үйлчилгээг ил тод, үр ашигтай болгож, засаглал, институцын чадавх, суурь дэд бүтцийг сайжруулан, эдийн засгийн үр ашиг, бүтээмжийг нэмэгдүүлэх эерэг нөлөөтэй гэж дүгнэлээ.

# Зургаа. Олон улсын болон бусад улсын эрх зүйн зохицуулалтын харьцуулсан судалгаа

 Тогтоолын төслийн талаар хууль тогтоомжийн харьцуулсан судалгааг хийхдээ Малайзын Холбооны Улс, Бүгд Найрамдах Солонгос Улс, Япон Улс, Турк зэрэг улсуудыг эрх зүйн соёл, түүх, хөгжлийн бодлого, төлөвлөлтийг хэрэгжүүлж буй сайн жишээ, туршлага зэрэгт үндэслэн сонгов.

*6.1. Малайзын Холбооны Улсын бодлого, төлөвлөлтийн жишээ*

Малайз Улсын бодлого төлөвлөлт 1950 оноос эхлэн улсын эхний таван жилийн хөгжлийн төлөвлөлтийг боловсруулсан ба Ерөнхий сайдын дэргэд Эдийн засгийн төлөвлөлтийн нэгж нэртэй ажлын алба байгуулж, хөгжлийн төлөвлөлт боловсруулах, салбар хоорондын төлөвлөлт, хяналтын механизмыг бий болгосон.

Бодлого, төлөвлөлтийн баримт бичиг нь урт, дунд, богино хугацаанд ангилагдах бөгөөд эдийн засаг, нийгмийн асуудлаар шийдвэр гаргах хамгийн дээд түвшинд Улсын Их Хурал, Засгийн газар, Үндэсний төлөвлөлтийн зөвлөл ажилладаг. Үндэсний төлөвлөлтийн зөвлөлд санхүү, худалдаа, үйлдвэрлэл, хөдөө аж ахуй зэрэг эдийн засгийн гол салбар яамдын сайд нар байх ба салбарын бусад яамдыг хамарсан Үндэсний хөгжлийн зөвлөл, Үндэсний аюулгүй байдлын зөвлөлтэй хамтран үндэсний хэмжээний төлөвлөлтийн эрх зүйн баримт бичгүүдийг хэрэгжүүлдэг.

*6.2. Бүгд Найрамдах Солонгос Улсын бодлого, төлөвлөлтийн жишээ*

Дайны дараа хөдөө аж ахуйн хэвшилтэй ядуу буурай орон байсан Өмнөд Солонгос Улсын эдийн засаг 1962 оноос огцом хөгжиж, 40 жил хүрэхгүй хугацаанд "Хан мөрний гайхамшиг” гэж нэрлэгдэх хөгжлийн загварыг бий болгосон. Солонгос Улсын урт хугацааны бодлогын баримт бичиг нь Хөгжлийн стратеги, дунд хугацааны бодлогын баримт бичиг нь Таван жилийн төлөвлөгөө, богино хугацааны баримт бичиг нь төсөв байна. Өөрөөр хэлбэл хөгжлийн стратеги хэмээх алс хэтийг харсан баримт бичиг байхаас гадна түүндээ хүрэх арга замыг тав таван жилээр тодорхойлсон байна.

Өмнөд Солонгос Улсын эдийн засгийн огцом өсөлт нь урт хугацааны бодлоготой уялдаа холбоотой, дунд, богино хугацааны тогтвортой, нарийн төлөвлөлт төлөвлөгөөтэй шууд хамааралтай байна. Солонгос Улсын Засгийн Газрын харьяа Эдийн засгийн Төлөвлөлтийн хороо нь улс орныхоо тухайн үеийн нөхцөл байдалд дүн шинжилгээ хийж, хөгжлийг хязгаарлагч хүчин зүйлсийг арилгах, иргэдийн амьжиргааг тэтгэх, эдийн засгийн боломжийг тэлэхэд чиглэсэн нийгэм, эдийн засгийн төлөвлөлтийг боловсруулдаг байна.

*6.3. Япон Улсын бодлого, төлөвлөлтийн жишээ*

Япон Улсын төлөвлөлтийн тогтолцоо нь хууль, эрх зүйн хяналт, төлөвлөлт хийх, газар төлөвлөлт, бүсчлэх, хүн амын нягтаршлыг хянах зэрэг олон бүрэлдэхүүнийг хамарсан нарийн тогтолцоо юм. Японы төлөвлөлт нь үндэсний, бүсийн, орон нутгийн гэсэн 3 түвшинд явагддаг байна. Ингэхдээ 15-25 жилийн урт хугацааны төлөвлөгөө, дунд хугацааны буюу 5 жилийн төлөвлөгөө, мөн богино хугацааны буюу жилийн төлөвлөгөө (төсвийн төлөвлөлт) гэсэн хугацааны хувьд 3 янзын төлөвлөгөөг боловсруулж баталдаг. Урт хугацааны төлөвлөгөө, хөтөлбөрт Японы ирээдүйн хөгжлийн бодлого, чиглэлийг хэтийн зорилго болгон боловсруулж баталдаг бол таван жилийн төлөвлөгөөгөөр эдийн засаг, нийгмийн хүрээнд авч хэрэгжүүлэх арга хэмжээг нарийвчлан тогтоож, түүнд хүрэх тоон үзүүлэлт, түвшнийг тогтоодог.

*6.4. Турк улсын бодлого, төлөвлөлтийн жишээ*

 Турк улсын хөгжлийн бодлого нь 1960 онд Улсын төлөвлөлтийн газар байгуулснаас эхлэн илүү урт хугацааны төлөвлөлт хийхэд чиглэгдсэн бөгөөд 2011 онд энэ байгууллага нь Хөгжлийн яам болж өргөжин зохион байгуулагдсан. Тус яам нь улсын нийгмийн хөгжлийн бодлогыг төлөвлөх, улсын хөрөнгө оруулалтын бодлогыг тодорхойлох, хувийн салбарын хөрөнгө оруулалтын хөгжлийг төлөвлөхөд тэргүүлэх үүрэгтэй. Турк улсын хөгжлийн бодлогын баримт бичгүүд нь урт, дунд, богино хугацаагаар төлөвлөгддөг ба харин төсөвлөлтийн баримт бичгүүд дунд болон богино хугацааны хөгжлийн баримт бичгүүдэд үндэслэн дунд, богино хугацаагаар төлөвлөгддөг байна. Эдгээр бодлогын баримт бичгүүдийг хэрэгжүүлэх чиглэлээр салбарын болон бүс, орон нутгийн түвшинд төлөвлөж, уялдаа зохицуулалтыг хангадаг байна. *Урт хугацааны бодлогын баримт бичгийг* Хөгжлийн яам боловсруулж, Үндэсний их хурлаар баталдаг бөгөөд 5-7 жилийн хугацаагаар боловсруулдаг бол *дунд хугацааны хөтөлбөрийг* мөн Хөгжлийн яам боловсруулж ба Сангийн яам, Төрийн сан, Төв банктай хамтран ажиллаж, төрийн бус байгууллагуудын саналыг тусган, Сайд нарын Зөвлөлөөр баталдаг. Дунд хугацааны хөтөлбөрийг жил бүр хэрэгжүүлэхээр богино хугацааны хөгжлийн бодлогын баримт бичиг буюу *Жилийн хөтөлбөрийг* Хөгжлийн яамнаас боловсруулан гаргаж Сайд нарын Зөвлөлөөр батлуулан хэрэгжүүлдэг бөгөөд хэрэгжүүлэх арга замуудыг тодорхойлж, хэрэгжилтийг хариуцах байгууллага, хугацааг тусгадаг байна.

**Долоо. Дүгнэлт, зөвлөмж**

“Монгол Улсын хөгжлийн 2024 оны төлөвлөгөөг батлах тухай” Улсын Их Хурлын тогтоолын төслийн хэрэгцээ шаардлагыг Засгийн газрын 2016 оны 59 дүгээр тогтоолоор баталсан “Хууль тогтоомжийн хэрэгцээ, шаардлагыг урьдчилан тандан судлах аргачлал”-ын дагуу судлан үзэж дараах дүгнэлт, зөвлөмжийг гаргаж байна.

Монгол Улсын хөгжлийн 2024 оны төлөвлөгөөг батлах тухай асуудлыг Улсын Их Хурлын тогтоолоор батлуулж хэрэгжүүлэх нь хууль тогтоомжид нийцсэн, эрх зүйн үндэслэлтэй, хэрэгжих боломжтой хувилбар байна.

Иймд тайлангийн өмнөх хэсэгт үнэлсэн асуудал, шалтгаан үүссэн нөхцөл байдал, зохицуулалтын хувилбарын үр нөлөө, дүгнэлтэд үндэслэн “Хууль тогтоомжийн төсөл боловсруулах” хувилбар сонгохыг зөвлөж байна. “Хууль тогтоомжийн төсөл боловсруулах” хувилбарыг зохицуулалтын бусад хувилбартай хамтатган хэрэгжүүлэх нь үр дүнгүй бөгөөд уг хувилбарыг дангаар нь хэрэгжүүлэх бүрэн боломжтой гэж үзэж байна.

---o0o---

**ХАВСРАЛТ**

Хүснэгт 1. Хүний эрхэд үзүүлэх нөлөө

|  |  |  |  |
| --- | --- | --- | --- |
| **Үзүүлэх үр нөлөө** | **Холбогдох асуулт** | **Хариулт** | **Тайлбар** |
| 1.Хүний эрхийн суурь зарчмуудад нийцэж байгаа эсэх | 1.1.Ялгаварлан гадуурхахгүй ба тэгш байх |
| 1.1.1.Ялгаварлан гадуурхахыг хориглох эсэх | Тийм | **Үгүй** | Хамааралгүй |
| 1.1.2.Ялгаварлан гадуурхсан буюу аль нэг бүлэгт давуу байдал үүсгэх эсэх | Тийм | **Үгүй** |  |
| 1.1.3.Тодорхой эмзэг бүлгийн нөхцөл байдлыг сайжруулах зорилгоор авч хэрэгжүүлэх арга хэмжээ бол олон улсын болон үндэсний хууль тогтоомжид заасан хүний эрхийн хэм хэмжээтэй нийцэж байгаа эсэх | **Тийм** | Үгүй |  |
| 1.2.Оролцоог хангах |  |
| 1.2.1.Зохицуулалтын хувилбарыг сонгохдоо оролцоог хангасан эсэх, ялангуяа эмзэг бүлэг, цөөнхийн оролцох боломжийг бүрдүүлсэн эсэх | **Тийм** | Үгүй |  |
| 1.2.2.Зохицуулалтыг бий болгосноор эрх, хууль ёсны ашиг сонирхол нь хөндөгдөж байгаа, эсхүл хөндөгдөж болзошгүй иргэдийг тодорхойлсон эсэх | **Тийм** | Үгүй |  |
| 1.3.Хууль дээдлэх зарчим ба сайн засаглал, хариуцлага |  |
| 1.3.1.Зохицуулалтыг бий болгосноор хүний эрхийг хөхиүлэн дэмжих, хангах, хамгаалах явцад ахиц дэвшил гарах эсэх | **Тийм** | Үгүй |  |
| 1.3.2.Зохицуулалтын хувилбар нь хүний эрхийн Монгол Улсын олон улсын гэрээ, хүний эрхийг хамгаалах механизмын талаар НҮБ-аас өгсөн зөвлөмжид нийцэж байгаа эсэх | **Тийм** | Үгүй |  |
| 1.3.3.Хүний эрхийг зөрчигчдөд хүлээлгэх хариуцлагыг тусгах эсэх | Тийм | **Үгүй** | Шаардлагагүй |
| 2.Хүний эрхийг хязгаарласан зохицуулалт агуулсан эсэх | 2.1.Зохицуулалт нь хүний эрхийг хязгаарлах тохиолдолд энэ нь хууль ёсны ашиг сонирхолд нийцсэн эсэх | Тийм | **Үгүй** | Хүний эрхийг хязгаарлаагүй |
| 2.2.Хязгаарлалт тогтоох нь зайлшгүй эсэх | Тийм | **Үгүй** |  |
| 3.Эрх агуулагч[[1]](#footnote-1) | 3.1.Зохицуулалтын хувилбарт хамаарах бүлгүүд буюу эрх агуулагчдыг тодорхойлсон эсэх | **Тийм** | Үгүй |  |
| 3.2.Эрх агуулагчдыг эмзэг байдлаар нь ялгаж тодорхойлсон эсэх | Тийм | **Үгүй** | Шаардлагагүй |
| 3.3.Зохицуулалтын хувилбар нь энэхүү эмзэг бүлгийн нөхцөл байдлыг харгалзан үзэж, тэдний эмзэг байдлыг дээрдүүлэхэд чиглэсэн эсэх | **Тийм** | Үгүй |  |
| 3.4.Эрх агуулагчдын, ялангуяа эмзэг бүлгийн ялгаатай хэрэгцээг тооцсон мэдрэмжтэй зохицуулалтыг тусгах эсэх (хөгжлийн бэрхшээлтэй, үндэстний цөөнх, хэлний цөөнх, гагцхүү эдгээрээр хязгаарлахгүй) | **Тийм** | Үгүй |  |
| 4.Үүрэг хүлээгч[[2]](#footnote-2) | 4.1.Үүрэг хүлээгчдийг тодорхойлсон эсэх | **Тийм** | Үгүй |  |
| 5.Жендерийн эрх тэгш байдлыг хангах тухай хуульд нийцүүлсэн эсэх | 5.1.Жендерийн үзэл баримтлалыг тусгасан эсэх | **Тийм** | Үгүй |  |
| 5.2.Эрэгтэй, эмэгтэй хүний тэгш эрх, тэгш боломж, тэгш хандлагын баталгааг бүрдүүлэх эсэх | **Тийм** | Үгүй |  |

Хүснэгт 2. Эдийн засагт үзүүлэх үр нөлөө

|  |  |  |  |
| --- | --- | --- | --- |
| **Үзүүлэх үр нөлөө** | **Холбогдох асуулт** | **Хариулт** | **Тайлбар** |
| 1.Дэлхийн зах зээл дээр өрсөлдөх чадвар | 1.1.Дотоодын аж ахуйн нэгж болон гадаадын хөрөнгө оруулалттай аж ахуйн нэгж хоорондын өрсөлдөөнд нөлөө үзүүлэх эсэх | Тийм | **Үгүй** |  |
| 1.2.Хил дамнасан хөрөнгө оруулалтын шилжилт хөдөлгөөнд нөлөө үзүүлэх эсэх (эдийн засгийн байршил өөрчлөгдөхийг оролцуулан) | **Тийм** | Үгүй | Хөрөнгө оруулалтын орох урсгалыг нэмэгдүүлнэ. |
| 1.3.Дэлхийн зах зээл дээрх таагүй нөлөөллийг монголын зах зээлд орж ирэхээс хамгаалахад нөлөөлж чадах эсэх | **Тийм** | Үгүй |  |
| 2.Дотоодын зах зээлийн өрсөлдөх чадвар болон тогтвортой байдал | 2.1.Хэрэглэгчдийн шийдвэр гаргах боломжийг бууруулах эсэх | Тийм | **Үгүй** |  |
| 2.2.Хязгаарлагдмал өрсөлдөөний улмаас үнийн хөөргөдлийг бий болгох эсэх | Тийм | **Үгүй** |  |
| 2.3.Зах зээлд шинээр орж ирж байгаа аж ахуйн нэгжид бэрхшээл, хүндрэл бий болгох эсэх | Тийм | **Үгүй** |  |
| 2.4.Зах зээлд шинээр монополыг бий болгох эсэх | Тийм | **Үгүй** |  |
| 3.Аж ахуйн нэгжийн үйлдвэрлэлийн болон захиргааны зардал | 3.1.Зохицуулалтын хувилбарыг хэрэгжүүлснээр аж ахуйн нэгжид шинээр зардал үүсэх эсэх | Тийм | **Үгүй** |  |
| 3.2.Санхүүжилтийн эх үүсвэр олж авахад нөлөө үзүүлэх эсэх | **Тийм** | Үгүй | Эергээр нөлөөлнө. |
| 3.3.Зах зээлээс тодорхой бараа бүтээгдэхүүнийг худалдан авахад хүргэх эсэх | Тийм | **Үгүй** |  |
| 3.4.Бараа бүтээгдэхүүний борлуулалтад ямар нэг хязгаарлалт, эсхүл хориг тавих эсэх | Тийм | **Үгүй** |  |
| 3.5.Аж ахуйн нэгжийг үйл ажиллагаагаа зогсооход хүргэх эсэх | Тийм | **Үгүй** |  |
| 4.Мэдээлэх үүргийн улмаас үүсэж байгаа захиргааны зардлын ачаалал | 4.1.Хуулийн этгээдэд захиргааны шинж чанартай нэмэлт зардал (Тухайлбал, мэдээлэх, тайлан гаргах г.м) бий болгох эсэх | Тийм | **Үгүй** |  |
| 5.Өмчлөх эрх | 5.1.Өмчлөх эрхийг (үл хөдлөх, хөдлөх эд хөрөнгө, эдийн бус баялаг зэргийг) хөндсөн зохицуулалт бий болох эсэх | **Тийм** | Үгүй | Эергээр нөлөөлнө. |
| 5.2.Өмчлөх эрх олж авах, шилжүүлэх болон хэрэгжүүлэхэд хязгаарлалт бий болгох эсэх | Тийм | **Үгүй** |  |
| 5.3.Оюуны өмчийн (патент, барааны тэмдэг, зохиогчийн эрх зэрэг) эрхийг хөндсөн зохицуулалт бий болгох эсэх | **Тийм** | Үгүй | Эергээр нөлөөлнө. |
| 6.Инновац болон судалгаа шинжилгээ | 6.1.Судалгаа шинжилгээ, нээлт хийх, шинэ бүтээл гаргах асуудлыг дэмжих эсэх | **Тийм** | Үгүй |  |
| 6.2.Үйлдвэрлэлийн шинэ технологи болон шинэ бүтээгдэхүүн нэвтрүүлэх, дэлгэрүүлэхийг илүү хялбар болгох эсэх | **Тийм** | Үгүй |  |
| 7.Хэрэглэгч болон гэр бүлийн төсөв | 7.1.Хэрэглээний үнийн түвшинд нөлөө үзүүлэх эсэх | **Тийм** | Үгүй | Инфляц буурах нөхцөл бүрдэнэ.  |
| 7.2.Хэрэглэгчдийн хувьд дотоодын зах зээлийг ашиглах боломж олгох эсэх | **Тийм** | Үгүй |  |
| 7.3.Хэрэглэгчдийн эрх ашигт нөлөөлөх эсэх | Тийм | **Үгүй** |  |
| 7.4.Хувь хүний/гэр бүлийн санхүүгийн байдалд (шууд буюу урт хугацааны туршид) нөлөө үзүүлэх эсэх | **Тийм** | Үгүй | Эергээр нөлөөлнө. |
| 8.Тодорхой бүс нутаг, салбарууд | 8.1.Тодорхой бүс нутагт буюу тодорхой нэг чиглэлд ажлын байрыг шинээр бий болгох эсэх | **Тийм** | Үгүй |  |
| 8.2.Тодорхой бүс нутагт буюу тодорхой нэг чиглэлд ажлын байр багасгах чиглэлээр нөлөө үзүүлэх эсэх | Тийм | **Үгүй** |  |
| 8.3.Жижиг, дунд үйлдвэр, эсхүл аль нэг салбарт нөлөө үзүүлэх эсэх | **Тийм** | Үгүй | Эергээр нөлөөлнө. |
| 9.Төрийн захиргааны байгууллага | 9.1.Улсын төсөвт нөлөө үзүүлэх эсэх | **Тийм** | Үгүй |  |
| 9.2.Шинээр төрийн байгууллага байгуулах, эсхүл төрийн байгууллагад бүтцийн өөрчлөлт хийх шаардлага тавигдах эсэх | Тийм | **Үгүй** |  |
| 9.3.Төрийн байгууллагад захиргааны шинэ чиг үүрэг бий болгох эсэх | Тийм | **Үгүй** |  |
| 10.Макро эдийн засгийн хүрээнд | 10.1.Эдийн засгийн өсөлт болон ажил эрхлэлтийн байдалд нөлөө үзүүлэх эсэх | **Тийм** | Үгүй | Эергээр нөлөөлнө. |
| 10.2.Хөрөнгө оруулалтын нөхцөлийг сайжруулах, зах зээлийн тогтвортой хөгжлийг дэмжих эсэх | **Тийм** | Үгүй | Эергээр нөлөөлнө. |
| 10.3.Инфляц нэмэгдэх эсэх | Тийм | **Үгүй** |  |
| 11.Олон улсын харилцаа | 11.1.Монгол Улсын олон улсын гэрээтэй нийцэж байгаа эсэх | **Тийм** | Үгүй |  |

Хүснэгт 3. Нийгэмд үзүүлэх үр нөлөө

|  |  |  |  |
| --- | --- | --- | --- |
| **Үзүүлэх үр нөлөө** | **Холбогдох асуулт** | **Хариулт** | **Тайлбар** |
| 1.Ажил эрхлэлтийн байдал, хөдөлмөрийн зах зээл | 1.1.Шинээр ажлын байр бий болох эсэх | **Тийм** | Үгүй |  |
| 1.2.Шууд болон шууд бусаар ажлын байрны цомхотгол бий болгох эсэх | Тийм | **Үгүй** |  |
| 1.3.Тодорхой ажил мэргэжлийн хүмүүс болон хувиараа хөдөлмөр эрхлэгчдэд нөлөө үзүүлэх эсэх | **Тийм** | Үгүй | Эергээр нөлөөлнө. |
| 1.4.Тодорхой насны хүмүүсийн ажил эрхлэлтийн байдалд нөлөөлөх эсэх | **Тийм** | Үгүй | Эергээр нөлөөлнө. |
| 2.Ажлын стандарт, хөдөлмөрлөх эрх | 2.1.Ажлын чанар, стандартад нөлөөлөх эсэх | **Тийм** | Үгүй | Эергээр нөлөөлнө. |
| 2.2.Ажилчдын эрүүл мэнд, хөдөлмөрийн аюулгүй байдалд нөлөөлөх эсэх | **Тийм** | Үгүй | Эергээр нөлөөлнө. |
| 2.3.Ажилчдын эрх, үүрэгт шууд болон шууд бусаар нөлөөлөх эсэх | Тийм | **Үгүй** |  |
| 2.4.Шинээр ажлын стандарт гаргах эсэх | Тийм | **Үгүй** |  |
| 2.5.Ажлын байранд технологийн шинэчлэлийг хэрэгжүүлэхтэй холбогдсон өөрчлөлт бий болгох эсэх | Тийм | **Үгүй** |  |
| 3.Нийгмийн тодорхой бүлгийг хамгаалах асуудал | 3.1.Шууд болон шууд бусаар тэгш бус байдал үүсгэх эсэх | Тийм | **Үгүй** |  |
| 3.2.Тодорхой бүлэг болон хүмүүст сөрөг нөлөө үзүүлэх эсэх. Тухайлбал, эмзэг бүлэг, хөгжлийн бэршээлтэй иргэд, ажилгүй иргэд, үндэстний цөөнхөд гэх мэт | Тийм | **Үгүй** |  |
| 3.3.Гадаадын иргэдэд илэрхий нөлөөлөх эсэх | Тийм | **Үгүй** |  |
| 4.Төрийн удирдлага, сайн засаглал, шүүх эрх мэдэл, хэвлэл мэдээлэл, ёс суртахуун | 4.1.Засаглалын харилцаанд оролцогчдод нөлөөлөх эсэх | **Тийм** | Үгүй | Эергээр нөлөөлнө. Засаглалын үзүүлэлт сайжирна. |
| 4.2.Төрийн байгууллагуудын үүрэг, үйл ажиллагаанд нөлөөлөх эсэх | **Тийм** | Үгүй | Эергээр нөлөөлнө. |
| 4.3.Төрийн захиргааны албан хаагчдын эрх, үүрэг, харилцаанд нөлөөлөх эсэх | Тийм | **Үгүй** |  |
| 4.4.Иргэдийн шүүхэд хандах, асуудлаа шийдвэрлүүлэх эрхэд нөлөөлөх эсэх | Тийм | **Үгүй** |  |
| 4.5.Улс төрийн нам, төрийн бус байгууллагын үйл ажиллагаанд нөлөөлөх эсэх | **Тийм** | Үгүй | Эергээр нөлөөлнө. |
| 5.Нийтийн эрүүл мэнд, аюулгүй байдал | 5.1.Хувь хүн/нийт хүн амын дундаж наслалт, өвчлөлт, нас баралтын байдалд нөлөөлөх эсэх | **Тийм** | Үгүй | Эергээр нөлөөлнө. |
| 5.2.Зохицуулалтын хувилбарын улмаас үүсэх дуу чимээ, агаар, хөрсний чанарын өөрчлөлт хүн амын эрүүл мэндэд сөрөг нөлөө үзүүлэх эсэх | Тийм | **Үгүй** |  |
| 5.3.Хүмүүсийн амьдралын хэв маяг (хооллолт, хөдөлгөөн, архи, тамхины хэрэглээ)-т нөлөөлөх эсэх | **Тийм** | Үгүй | Эергээр нөлөөлнө. |
| 6.Нийгмийн хамгаалал, эрүүл мэнд, боловсролын систем | 6.1.Нийгмийн үйлчилгээний чанар, хүртээмжид нөлөөлөх эсэх | **Тийм** | Үгүй | Эергээр нөлөөлнө. |
| 6.2.Ажилчдын боловсрол, шилжилт хөдөлгөөнд нөлөөлөх эсэх | **Тийм** | Үгүй | Эергээр нөлөөлнө. |
| 6.3.Иргэдийн боловсрол (төрийн болон хувийн хэвшлийн боловсролын байгууллага) олох, мэргэжил эзэмших, давтан сургалтад хамрагдахад сөрөг нөлөө үзүүлэх эсэх | Тийм | **Үгүй** |  |
| 6.4.Нийгмийн болон эрүүл мэндийн үйлчилгээ авахад сөрөг нөлөө үзүүлэх эсэх | Тийм | **Үгүй** |  |
| 6.5.Их, дээд сургуулиудын үйл ажиллагаа, өөрийн удирдлагад нөлөөлөх эсэх | **Тийм** | Үгүй | Эергээр нөлөөлнө. |
| 7.Гэмт хэрэг, нийгмийн аюулгүй байдал | 7.1.Нийгмийн аюулгүй байдал, гэмт хэргийн нөхцөл байдалд нөлөөлөх эсэх | **Тийм** | Үгүй | Эергээр нөлөөлнө. |
| 7.2.Хуулийг албадан хэрэгжүүлэхэд нөлөөлөх эсэх | Тийм | **Үгүй** |  |
| 7.3.Гэмт хэргийн илрүүлэлтэд нөлөө үзүүлэх эсэх | **Тийм** | Үгүй | Эергээр нөлөөлнө. |
| 7.4.Гэмт хэргийн хохирогчид, гэрчийн эрхэд сөрөг нөлөө үзүүлэх эсэх | Тийм | **Үгүй** |  |
| 8.Соёл | 8.1.Соёлын өвийг хамгаалахад нөлөө үзүүлэх эсэх | Тийм | **Үгүй** |  |
| 8.2.Хэл, соёлын ялгаатай байдал бий болгох эсэх, эсхүл уг ялгаатай байдалд нөлөөлөх эсэх | **Тийм** | Үгүй | Эергээр нөлөөлнө. |
| 8.3.Иргэдийн түүх, соёлоо хамгаалах оролцоонд нөлөөлөх эсэх | **Тийм** | Үгүй | Эергээр нөлөөлнө. |

Хүснэгт 4. Байгаль орчинд үзүүлэх үр нөлөө

|  |  |  |  |
| --- | --- | --- | --- |
| **Үзүүлэх үр нөлөө** | **Холбогдох асуулт** | **Хариулт** | **Тайлбар** |
| 1.Агаар | 1.1.Зохицуулалтын хувилбарын үр дүнд агаарын бохирдлыг нэмэгдүүлэх эсэх | Тийм | **Үгүй** |  |
| 2.Зам тээвэр, түлш, эрчим хүч | 2.1.Тээврийн хэрэгслийн түлшний хэрэглээг нэмэгдүүлэх/бууруулах эсэх | Тийм | **Үгүй** |  |
| 2.2.Эрчим хүчний хэрэглээг нэмэгдүүлэх эсэх | **Тийм** | Үгүй | Хүртээмжтэй, найдвартай эрчим хүчний хэрэглээг нэмэгдүүлнэ. |
| 2.3.Эрчим хүчний үйлдвэрлэлд нөлөө үзүүлэх эсэх | **Тийм** | Үгүй | Эергээр нөлөөлнө. |
| 2.4.Тээврийн хэрэгслийн агаарын бохирдлыг нэмэгдүүлэх эсэх | Тийм | **Үгүй** |  |
| 3.Ан амьтан, ургамлыг хамгаалах | 3.1.Ан амьтны тоо хэмжээг бууруулах эсэх | Тийм | **Үгүй** |  |
| 3.2.Ховордсон болон нэн ховор амьтан, ургамалд сөргөөр нөлөөлөх эсэх | Тийм | **Үгүй** |  |
| 3.3.Ан амьтдын нүүдэл, суурьшилд сөргөөр нөлөөлөх эсэх | Тийм | **Үгүй** |  |
| 3.4.Тусгай хамгаалалттай газар нутагт сөргөөр нөлөөлөх эсэх | Тийм | **Үгүй** |  |
| 4.Усны нөөц | 4.1.Газрын дээрх ус болон гүний ус, цэвэр усны нөөцөд сөргөөр нөлөөлөх эсэх | Тийм | **Үгүй** |  |
| 4.2.Усны бохирдлыг нэмэгдүүлэх эсэх | Тийм | **Үгүй** |  |
| 4.3.Ундны усны чанарт нөлөөлөх эсэх | **Тийм** | Үгүй | Эергээр нөлөөлнө. |
| 5.Хөрсний бохирдол | 5.1.Хөрсний бохирдолтод нөлөө үзүүлэх эсэх | Тийм | **Үгүй** |  |
| 5.2.Хөрсийг эвдэх, ашиглагдсан талбайн хэмжээг нэмэгдүүлэх эсэх | Тийм | **Үгүй** |  |
| 6.Газрын ашиглалт | 6.1.Ашиглагдаагүй байсан газрыг ашиглах эсэх | Тийм | **Үгүй** |  |
| 6.2.Газрын зориулалтыг өөрчлөх эсэх | **Тийм** | Үгүй | Эергээр нөлөөлнө. Ойгоор бүрхэгдсэн талбайн хэмжээг нэмэгдүүлнэ. |
| 6.3.Экологийн зориулалтаар хамгаалагдсан газрын зориулалтыг өөрчлөх эсэх | Тийм | **Үгүй** |  |
| 7.Нөхөн сэргээгдэх/нөхөн сэргээгдэхгүй байгалийн баялаг | 7.1.Нөхөн сэргээгдэх байгалийн баялгийг өөрөө нөхөн сэргээгдэх чадавхыг нь алдагдуулахгүйгээр зохистой ашиглах эсэх | **Тийм** | Үгүй |  |
| 7.2.Нөхөн сэргээгдэхгүй байгалийн баялгийн ашиглалт нэмэгдэх эсэх | Тийм | **Үгүй** |  |

---o0o---

1. Эрх агуулагч гэдэгт Монгол Улсын нэгдэн орсон хүний эрхийн олон улсын гэрээ, Үндсэн хуулиар баталгаажсан хүний эрхийг агуулж байгаа бөгөөд эрхээ хэрэгжүүлэхийг шаардах эрх бүхий этгээдийг ойлгоно. [↑](#footnote-ref-1)
2. Үүрэг хүлээгч гэдэгт хүний эрхийг хэрэгжүүлэх талаар тодорхой үүрэг хүлээсэн этгээд, анхдагч үүрэг хүлээсэн этгээд бол төрийг ойлгоно. [↑](#footnote-ref-2)